ESSO ค่าการกลั่นวูบ-ต้นทุนขายพุ่ง ฉุดกำไร Q1 หด 86% เหลือ 824 ล้าน
ESSO ค่าการกลั่นวูบ-ต้นทุนขายพุ่ง ฉุดกำไรไตรมาส 1/66 วูบ 86% เหลือ 824 ล้าน จากช่วงเดียวกันปีก่อน 5.9 พันล้าน
ESSO ค่าการกลั่นวูบ-ต้นทุนขายพุ่ง ฉุดกำไรไตรมาส 1/66 วูบ 86% เหลือ 824 ล้าน
8 พ.ค. 2566

บริษัท เอสโซ่ (ประเทศไทย) จำกัด (มหาชน) หรือ ESSO รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยกำไรปรับลดลงเนื่องจากน้ำมันดิบดูไบในไตรมาส 1/66 มีราคาเฉลี่ยที่ 80.3 ดอลลาร์ต่อบาร์เรล ปรับตัวลดลง 15.3 ดอลลาร์ต่อบาร์เรล เมื่อเปรียบเทียบกับไตรมาสแรกของปีก่อนหน้า ราคาน้ำมันดิบดูไบยังคงผันผวน สาเหตุหลักมาจากความกังวลเกี่ยวกับสภาวะเศษฐกิจถดถอยจากวิกฤตการณ์ทางการธนาคาร ในขณะที่ความขัดแย้งระหว่างรัสเซียกับยูเครนส่งผลกระทบต่อความผันผวนของราคาน้ำมันน้อยลง
อีกทั้งราคาผลิตภัณฑ์น้ำมันเชื้อเพลิงสำเร็จรูปปรับตัวลดลงอย่างต่อเนื่องสอดคล้องกับทิศทางราคาน้ำมันดิบ เมื่อเปรียบเทียบกับไตรมาสเดียวกันของปีก่อนหน้า ถึงแม้จะมีปสงค์เพิ่มขึ้นจากจากสถานการณ์การแพร่ระบาดของโรคติดเชื้อไวรัสโควิด-19 โดยรวมที่ปรับตัวดีขึ้น และ การผ่อนคลายมาตรการการเดินทาง
ด้านค่าการกลั่นสำหรับไตรมาส 1/66 อยู่ที่ 4.3 ดอลลาร์ต่อบาร์เรล ซึ่งปรับตัวลดลง 18.4 ดอลลาร์ต่อบาร์รลจากช่วงเวลาเดียวกันในปีก่อนหน้า สาเหตุหลักมาจากผลกระทบเชิงลบของสินค้าคงเหลือ นอกจากนี้ต้นทุนขายไตรมาส 1/66 อยู่ที่ 57,376 ล้านบาท เพิ่มขึ้นจากช่วงเดียวกันของปีก่อนอยู่ที่ 49,112 ล้านบาท